Playboy founder Hugh Hefner marries his runaway bride | 路透中文网
2013年1月2日 / 早上6点28分 / 5 年前 Drie vas oor horings, ivoor - Misdaad - Republikein
Tuesday, August 11th, 23:09:52
Drie vas oor horings, ivoor
30 July 2020 | Misdaad
Volgens die weeklikse wildmisdaadverslag vanaf 20 tot 26 Julie van die Namibiese polisie en die ministerie van die ­omgewing, bosbou en toerisme, is twee ­verdagtes in verband met renosterstropery of horingsmokkelary in hegtenis geneem. Mnre. Murumbua Vetjesavi en Richard Kandjii is by Otjondjeka in ­hegtenis geneem en beslag is op twee renosterhorings en 'n voertuig gelê.
Nog 'n verdagte, mnr. Matheus Mukoya Katjire, is verlede Woensdag op Divundu in verband met olifantstropery of ivoorsmokkelary vasgetrek en twee olifanttande is gekonfiskeer.
Beslag is op altesaam vyf voertuie, sewe gemsbokkarkasse, vier ietermagôvelle, een lewende ietermagô en een lewende blouaap gelê. 'n Leeu- en 'n jagluiperdvel is ook gekonfiskeer.
Mnr. Gideon Petrus Ellis, Marvin Tjihukununa, Morethen Katjipi, en Uaandjua Tjingovera is verlede Dinsdag in Windhoek in hegtenis geneem en beslag is op een lewende ietermagô, vier ietermagôvelle en 'n voertuig gelê.
Mnr. Immanuel Joseph is verlede Dinsdag by Outapi glo met 'n lewende blouaap vasgetrek.
Mnre. Penrich Gonteb, Elvis Anamab en Gerson Derrick Mbahuma is op Walvisbaai in hegtenis geneem glo met sewe gemsbokkarkasse in hul besit. Die polisie het op twee van hul voertuie beslag gelê.
Mnre. Rosswin Witbooi en
Le Roy Kambrude is verlede week in Wanaheda in die ­hoofstad glo met 'n leeu- en 'n ­luiperdvel in hul besit in hegtenis geneem.
Al die verdagtes is Namibiërs.